Trond Mohn forskningsstiftelse

Trond Mohn Forskningsstiftelse, (opprettet 22. desember 2004), tidligere Bergens medisinske forskningsstiftelse, er en allmennyttig stiftelse som støtter forskning i Norge. I 2014 endret stiftelsen navn til Bergens forskningsstiftelse, og Frank Mohns Stiftelse ble samtidig fusjonert inn. I 2019 ble navnet endret til Trond Mohn stiftelse, og 1. januar 2024 fikk stiftelsen sitt nåværende navn.  

Ved inngangen til 2025 utgjorde kapitalen i stiftelsen 3,064 milliarder kroner. Totalt har stiftelsen tildelt 1,869 milliarder kroner til mer enn 200 prosjekter. Trond Mohn forskningsstiftelse er basert på donasjoner fra Trond Mohn, Marit Mohn og Frederik Mohn. Stiftelsen bidrar med finansiering av forskning på en rekke fagområder, med hovedvekt på medisinsk forskning.

Stiftelsen har som allment formål å støtte forskning og forskningsfremmende tiltak ved Universitetet i Bergen og Helse Bergen HF. Den støtter også forskning og forskningsfremmende tiltak ved andre forskningsutførende institusjoner i Norge, fortrinnsvis i samarbeid med institusjoner lokalisert i Bergen.

Referanser

Eksterne lenker

Trond Mohn forskningsstiftelse på Linkedin
Trond Mohn Forskningsstiftelse på Facebook
Stiftelsens vedtekter

 Milliardgave til forskning i Bergen
 Samarbeidsavtale med UiB

Kategori:Norske stiftelser
Kategori:Norsk forskning
Kategori:Bergen